Odense Adresse-Contoirs Efterretninger, 1836-03-03
Nogle nye Andragender, hvoriblandt et ved Cancellieraad Haastrup indbragt, fra Bønderne paa Grevskabet Schelenborg om den nye Matricul, henlagdes i Læsesalen. Slutningsmødet, der var ansat til den 26de Kl. 3, aabnede den kgl. Commissarius, Conferentsraad Ørsted, med et ham værdigt og til Anledningen svarende Foredrag, hvori han, efter et Tilbageblik til det første Stændermøde og til de Forsamlingen da besjælende Følelser, yttrede sin levende Glæde over, at den samme umiskjendelige Hengivenhed for Kongen og Fædrelandet, som da forenede de Deputerede, i Forening med en fædrelandsksindet Virkelyst, Jver og Utrættelighed, havde stadfæstet sig i og betegnet Forsamlingens Arbeider, ligesom han og paa en rørende Maade erkjendte de Beviser paa Velvillie og Andest, som han havde erfaret under sit Forhold til og Samliv med hver enkelt Deputeret. Efterat han med dyb Bevægelse havde omtalt det smertelige Savn af en høitagtet Ven og Medarbeider, som Døden i de sidste Dage havde bortrevet fra hans Side, (Justitsraad Jacobsen, ved hvilken Anledning han tillige taknemmeligen erindrede de Beviser paa Deeltagelse, han havde modtaget, sluttede han med at erkjende de Fortjenester og det Krav paa Taknemmelighed som baade Forsamlingen og han skyldte dens Præsident, og Vice-Præstdent, den kgl. Tilforordnede i Toldsagerne, Redacteurerne af Stænder=Tidenden og Forsamlingens Secretairer. Derefter tog Præsidenten, Prof. Schouw, Ordet og tolkede Forsamlingens og sin egen Tak til den kgl. Commissarius og de nysnævnte Embedsmænd, hvorhos han gav en kort er Skitze af Forsamlingens Virksomhed, ved hvis Ledning han erkjendte at have mødt saamegen Velvillie og Overbærelse. Da han under denne Tale paa en ligesaa skjøn som sand Maade ydede den kongl. Commissarii Fortjenester levende Erkjendelse, gjorde samtlige Deputerede, ved uvilkaarligen at reise sig fra deres Pladser, Præsidentens Ord og Taktil deres egne. - Efterat derpaa Vicepræsidenten, Etatsraad Hvidt, i en kort, alene til Præsidenten stillet, Tale, havde bragt Denne Forsamlingens Tak for hans utrættelige Jver, Forretningsdygtighed, Humanitet og Gave til at fremskynde Arbeidernes Tilendebringelse, tog slutteligen Provst Birch Ordet og udviklede paa en ligesaa hjertelig som værdig Maade, hvorledes Forsamlingens Følelser i Adskillelsens Øieblik saa naturligen forenede sig i en dybt erkjendt Kjærlighed og Taknemmelighed til Jnstitutionens ophøiede Giver, vor elskede Konge, for hvem derpaa Forsamlingen, efterat den kongl. Commissarius i Hs. M. Kongens Navn havde opløst den, udbrød i et eenstemmigt, tre Gange gjentaget Kongen leve!" Forsamlingen begav sig derpaa, efter foregaaende Jndbydelse af den kongl. Commissarius, til en Afskeds=Diner, under hvilken de af ham for Hs. M. Kongen og Dronningen samt Kongehusets Medlemmer udbragte Skaaler, saavelsom de af ham hertil knyttede Bønner og Ønsker mødte Forsamlingens levende Erkjendelse. - Efterat Stænder=Forsamlingens, Conferentsraad Ørsteds, Præsidentens og øvrige Forsamlingens Embedsmænds Skaaler vare tømte, endtes Høitideligheden med et hjerteligt Udbrud af Ønsker for det elskede Fædreland, til hvis Held og Hæder Forsamlingens Ophold og Virksomhed i Roeskilde havde været helliget. Samtlige Deputerede, hvem eet Formaal i 5 Maaneder havde forenet, og hvis Møde og Adskillelse derved havde erholdt en kjær og dyb Betydning, toge derpaa en hjertelig Afsked, saavel fra den kgl. Commissarius som fra hverandre indbyrdes. - Fleste ere alt vendte tilbage til den Kreds, fra hvilken de udgik, og ville sikkerligen der møde den Erkjendelse og Tak, hvorpaa deres Nidkjærhed under Udøvelsen af deres ligesaa vanskelige som vigtige Kaldspligter har retfærdigt Krav. Skibs-Efterretninger. Natten til den 18 Febr. indstrandede paa Hessel Forstrand, Grenaa Tolddistrikt, Fiskequasen Seilfort, Skipper Ellingsen, fra Kjøbenhavn med endeel Stykgods bestemt til Hjemstedet Frederikshavn. Fartøiet stod høit oppe paa Stranden, og var fyldt med Sand.